Guida de Usator de Linux Mint/Programmas de Windows in Linux

Es possibile executar programmas de Windows con Linux Mint, Ubuntu, Debian o altere derivatos? 

Si. On pote facer lo executante los con un programma appellate Wine. Per defecto, illo non es installate in Linux Mint (ni in su versiones derivate), ma on lo pote adder multo facilemente con le Gestor de Software de Mint. Su uso es ancora plus simple: omne application pro Windows normalmente ha un file executabile con extension .exe o .com, que tu pote executar con Wine cliccante con le button dextere del mus o mesmo con un duple clic con le button sinistre, como tu facerea in Windows. Le resto del installation functiona como in Windows.

Si vos non trova Wine in le gestor de programmas, vos lo pote etiam installar ab le Terminal:

 sudo apt install wine

Ma tu deberea saper que non tote le programmas de Windows functiona ben con Linux; il es necessari considerar que isto non es qualcosa normal. Lo plus appropriate con GNU/Linux es usar programmas specificamente pro GNU/Linux — le resto es experimentos que pote functionar melior o pejor.

Si, in executante un file de Windows, vos recipe un error que dice que le file non es executabile, vos debe facer lo sequente:

Face un clic dextere super le file e vade a Proprietates; postea, in le scheda Permissiones, vos debe marcar le option Permitter executar iste file como un programma — post isto, vos ja lo potera usar.